Sentraal-Suid Koöperasie Bpk. - Groep Struktuur
Jy is hier: Tuisblad » Oor Ons » Groep Struktuur
SSK is primêre 'n landbou-koöperasie wat hoë gehalte produkte en dienste aan hoofsaaklik die landbou-industrie lewer.
SSK het 'n aandelebelang in, of besit ten volle, die volgende maatskappye:
SSKVV is 'n toonaangewende vervaardiger van hoë gehalte veevoere en verskaffer van landbou-kommoditeite. Hulle fokus hoofsaaklik op die suiwelbedryf wat hul verskaf vanaf die moderne produksie fasiliteit op Karringmelksrivier, naby die skilderagtige dorpie van Heidelberg.
Besit en bestuur 'n luukse winkelsentrum, met plaaslike en nasionale huurders, in die sentrale sakekern van Swellendam. Dit bied meer as 6800 vierkante meter lugversorgde kleinhandelsruimte, met genoeg gerieflike parkering om kliënte 'n aangename inkopie-ervaring te verseker.
SSB is 'n beleggings maatskappy wat fokus op lewensvatbare nie-landbougeleenthede. Die huidige beleggings bestaan ​​uit Blinkbeleg Vyftien (Edms) Bpk en Riparian Investment Consortium 1 (Edms) Bpk
RIC 1 is die voordelige eienaar van 1 060 000 aandele in die Pioneer Foods Groep Bpk as deel van hul bemagtiging struktuur wat in 2012 geïmplementeer is. Die belegging het 'n voorgeskrewe houtydperk van 7 jaar en sal dus in 2019ontbind. Na die terugbetaling van alle skuld en opgeloopte rente teen hierdie datum, sal die oorblywende fondse / aandele verdeel word aan die aandeelhouers van die maatskappy.
Southern Oil is 'n moderne olie-ontginnings aanleg en eetbare olie-raffinadery geleë in Swellendam en is verbind tot die verskaffing van gesonde alternatiewe olies - beide nasionaal en internasionaal. SOILL se vlagskip-handelsmerk is B-Well Kanola Olie en is een van die enigste olies wat in Suid-Afrika verkoop word wat CANSA onderskryf.
Softlutions is 'n innoverende, vooruitstrewende sagteware maatskappy wat daarna streef om sagteware-ontwikkelings funksionaliteit aan 'n wyer gehoor te bied. Hul kern visie van meer toeganklike sagteware-ontwikkeling word bereik deur FrameworX. FrameworX maak die wêreld van koste-effektiewe, konsekwente en funksieryke sagteware-ontwikkeling oop, met behulp van 'n paar maklike, maar steeds kragtige konsepte.
Technifarm is 'n presisie-boerdery, monitering en metings maatskappy. Dit volg die volle siklus van presisieboerdery, en is betrokke vanaf opmeting van die plaas na die finale oes. Hulle is ook betrokke by die verskaffing van masjiene asook met die diens en verwerking van data. Technifarm se doelwit is om boere te help om hul grondvrugbaarheid en status te verbeter, sodat hulle insetkoste kan verminder, opbrengste vermeerder, 'n afname in risiko teweeg te bring. Daar word gestreef om 'n meer winsgewende besigheid te bestuur terwyl geen ekologiese stelsels versteur word nie.
Hessequa Abattoir is in 2007 gestig en bedryf ‘n slagpale in Riversdal. Vee word aangekoop van produsente deur die hele Suid-Kaap waarna dit verwerk en versprei word aan verskeie groothandelaars en slaghuise in Suid-Afrika. Die onderneming beskik oor moderne fasiliteite met die hoogste standaard van higiëne wat konstant toegepas word. Die maatskappy is ook van die eerste ondernemings wat ‘n biogas-aanleg in bedryf gestel het waar elektrisiteit uit die afvalmateriaal ontwikkel word. SSK het ‘n 52.78% aandeel in Hessequa Abbatoir.
Eureka Meulens produseer witbroodmeel, bruinbroodmeel, koekmeel, volkoringmeel, gekneusde rog en rogmeel vanuit die meul te Karringmelksrivier, net buite Heidelberg geleë in die Suid-Kaap. Hierdie produkte besit besliste unieke eienskappe, wat dit van alternatiewe en mededingende produkte onderskei. Eureka Meulens gebruik slegs hoë - gehalte, plaaslik geproduseerde koring.